OpenLLM-France/wikimedia huggingface dataset:
# Oost-Cappel

Oost-Cappel (en neerlandès Oostkappel , en flamenc occidental Oost-Kapel ) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 465 habitants. Limita al nord-oest amb Killem, al nord amb Hondschoote, a l'oest Rexpoëde, a l'est amb Alveringem i al sud amb Bambecque

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 351 | 352 | 417 | 547 | 533 | 505 | 512 | 505 | 506 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 519 | 479 | 458 | 425 | 422 | 404 | 417 | 400 | 392 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 391 | 393 | 406 | 386 | 342 | 317 | 334 | 328 | 307 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 386 | 342 | 311 | 379 | 406 | 391 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Régine Cadart | PS |
# Martinet ros ventre-roig

El martinet ros ventre-roig o martinet ros de ventre roig (Ardeola rufiventris) és una espècie d'ocell de la família dels ardèids (Ardeidae) que habita aiguamolls, canyars i pantans d'Àfrica oriental i Meridional, a Uganda, Ruanda, sud de la República Democràtica del Congo, Zàmbia, nord de Namíbia, nord de Botswana, Angola, Malawi, Zimbàbue i l'extrem est de Sud-àfrica.

## Referències

* ↑ el martinet ros de ventre roig a CERCATERM Rev. 02/12/2011 (català)
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 209. ISBN 978-84-16728-37-4.
# Hassell

Hassell és una població dels Estats Units a l'estat de Carolina del Nord. Segons el cens del 2000 tenia 72 habitants.

## Demografia

Segons el cens del 2000, Hassell tenia 72 habitants, 32 habitatges i 20 famílies. La densitat de població era de 103 habitants per km².
Dels 32 habitatges en un 15,6% hi vivien nens de menys de 18 anys, en un 43,8% hi vivien parelles casades, en un 15,6% dones solteres, i en un 37,5% no eren unitats familiars. En el 34,4% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,85.
Per edats la població es repartia de la següent manera: un 19,4% tenia menys de 18 anys, un 1,4% entre 18 i 24, un 26,4% entre 25 i 44, un 27,8% de 45 a 60 i un 25% 65 anys o més.
L'edat mediana era de 46 anys. Per cada 100 dones de 18 o més anys hi havia 100 homes.
La renda mediana per habitatge era de 12.250 $ i la renda mediana per família de 19.167 $. Els homes tenien una renda mediana de 29.375 $ mentre que les dones 38.750 $. La renda per capita de la població era de 12.498 $. Entorn del 33,3% de les famílies i el 30% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hassell». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Hassell». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Arkhànguelskoie (Tula)

Arkhànguelskoie - Архангельское (rus) - és un poble de l'óblast de Tula, a Rússia, segons el cens del 2010 tenia 667 habitants.

## Referències

* ↑ «Закон Тульской области от 14 марта 2005 года № 555-ЗТО «О переименовании муниципального образования „город Богородицк и Богородицкий район“ Тульской области, установлении границ, наделении статусом и определении административных центров муниципальных образований на территории Богородицкого района Тульской области»». Arxivat de l'original el 2021-11-23.
* ↑ «Закон Тульской области от 27 декабря 2007 года N 954-ЗТО «Об административно-территориальном устройстве Тульской области»». Arxivat de l'original el 2017-04-27.
* ↑ ОКАТО Plantilla:ОКАТО
* ↑ «Церковь Параскевы Пятницы (1834г.) в Балахне». Arxivat de l'original el 2015-04-02.
# RideLondon Classic 2017

La RideLondon Classic 2017 fou la 6a edició de la RideLondon Classic, una cursa ciclista d'un sol dia que es disputà pels voltants de Londres el 30 de juliol de 2017. Formava part del calendari UCI World Tour 2017 sent la primera vegada que la cursa formava part del calendari mundial, després que en anys anteriors hagués format part del calendari de l'UCI Europa Tour.
El vencedor final fou el noruec Alexander Kristoff (Katusha-Alpecin), que s'imposà a l'esprint al danès Magnus Cort Nielsen (Orica-Scott) i a l'australià Michael Matthews (Team Sunweb), segon i tercer respectivament.

## Classificació

Font: ProCyclingStats :

## Referències

* ↑ «Prudential RideLondon-Surrey Classic». procyclingstats.com. [Consulta: 8 agost 2017].

## Enllaços externs

* RideLondon Classic 2017 - Lloc web oficial
# Charles Wolf

Charles Wolf (Vorges, 9 de novembre de 1827 - París, 4 de juliol de 1918) va ser un astrònom francès.
L'any 1862, l'astrònom Urbain Le Verrier li ofereix un lloc d'assistent a l'Observatori de París.
El 1867, Charles Wolf i Georges Rayet descobreixen unes estrelles amb potents línies d'emissió a la Constel·lació del Cigne. Aquesta classe d'estrelles seran reconegudes com una classe especial d'objectes i batejades com a estrelles de Wolf-Rayet.
Va ser membre de la Royal Astronomical Society del Regne Unit, títol que li va ser atorgat el 9 de gener de 1874.

## Enllaços externs

* Obituari: Associat :- Charles Joseph Etienne Wolf, 1919, Monthly Notices of the Royal Astronomical Society 79, 235
* Notes, 1918, Nature 101, 451
* Obituari, 1918, The Observatory, 41, 365
# Casa de la Font de les Piques

La Casa de la Font de les Piques és una obra de Lleida inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres amb planta baixa i dos pisos d'alçada. Façana a la plaça i al carrer La Palma, amb un ritme de forats estrictament funcional. A la mitgera hi ha la font de Les Piques.
És interessant estructuralment perquè les bigues descansen únicament sobre les parets exteriors, deixant la planta lliure d'elements sustentants.

## Referències

* 1 2 «Casa de la Font de les Piques». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 7 juny 2020].
# Laura Maqueda i Marcos

Laura Maqueda Marcos (Barcelona, 1982) és una portera de waterpolo catalana, ja retirada.
Formada al Club Esportiu Mediterrani, va guanyar tres Lligues catalanes (1999, 2000 i 2004), una Lliga espanyola (2003) i dos Copes de la Reina (2000 i 2003). També va participar en competicions europees, aconseguint una medalla de bronze a la Recopa d'Europa (2001) i a la LEN Trophy (2002). Va ser internacional amb la selecció espanyola de waterpolo en onze ocasions entre 2001 i 2003.

## Palmarès

* 3 Lligues catalanes de waterpolo femenina. 1998-99, 1999-00 i 2003-04
* 1 Lliga espanyola de waterpolo femenina: 2002-03
* 2 Copes espanyoles de waterpolo femenina: 1999-00 i 2002-03

## Referències

* ↑ «Laura Maqueda i Marcos». Enciclopèdia de l'esport català. Barcelona: Grup Enciclopèdia Catalana.
# Charlestown

«Charlestown» té aquests significats:
* Charlestown (Indiana), localitat estatunidenca
* Charlestown (Maryland), localitat estatunidenca
* Charlestown (Nou Hampshire), localitat estatunidenca
* Charlestown (Rhode Island), localitat estatunidenca
# Arklow

Arklow (del nòrdic antic Arnkell-lág "la devasa d'Arnkell"; en gaèlic irlandès An tInbhear Mór o "el gran estuari") és una vila d'Irlanda als marges del riu Avoca, al comtat de Wicklow, a la província de Leinster.

## Història

El nom de la vila en anglès deriva d'Arnkell's Lág (Arnkell fou un líder viking; un "lág" era una unitat de terra). El nom irlandès, Inbhear Mór o An tInbhear Mór, vol dir el gran estuari. També és conegut en irlandès com Inbhear Dé, pel nom antic del riu riu Avoca, Abhainn Dé. Històricament ha estat una ciutat costanera important, tant en el sector del transport marítim com de la pesca, amb la construcció naval com una indústria important. La ciutat té una llarga història industrial. Fou fundada pels vikings en el segle IX.
Amb l'arribada dels anglonormands el seu líder Theobald Walter, avantpassat del comte d'Ormond, va rebre la ciutat i el castell d'Arklow del rei Enric II. En 1264 els Dominics van rebre també possessions de terra en què avui es coneix com a Abbeylands, on hi construïren una abadia, coneguda avui da com a Priorat de la Veritable Creu o Holy Cross.
Algun temps després de 1416 el feu d'Arklow va caure sota el control dels reis MacMurrough de Leinster, probablement després de la mort del 4t Comte d'Ormond en 1452. En 1525 Muiris Kavanagh (McMurrough, Rei de Leinster 1522-31) returnà les terres i el castell d'Arklow al seu nebot Piers Butler, comte d'Ormond.
Durant les Guerres dels Ters Regnes en setembre de 1649 Oliver Cromwell arribà a Arklow en el seu camí cap a Wexford i va rendir la ciutat. En 1714 James, Duc d'Ormonde, va vendre les possessions d'Arklow s John Allen fr Stillorgan, Comte de Dublín. En 1750 la neta més gran d'Allen, Elizabeth Allen, es casà amb John Proby qui fou ennoblit en 1752 com a Baró de Carysfort del comtat de Wicklow, i va prendre possessió d'Arklow.
El 9 de junt de 1798 la ciutat fou protagonista d'una de les més sagnants batalles de la rebel·lió irlandesa de 1798 quan una gran força de rebels de Wexford atacà la ciutat en l'intent d'aixecar Dublín però foren rebutjats per les tropes angleses després d'una gran matança.

## Educació

A Arklow hi ha vuit escoles primàries nacionals, inclosa una Gaelscoil.
També hi ha quatres escoles secundàries, que són el St. Mary's College, St.Kevin's C.B.S., Arklow Community College i Gaelcholáiste na Mara.

## Agermanaments

* Châteaudun

## Personatges il·lustres

* Garrett Byrne, diputat nacionalista (1829–1897).
* Ron Delany, medalla d'or a les Jocs Olímpics d'Estiu de 1956 en atletisme 1500 m.
* Róisín Murphy, cantant.

## Referències

* 1 2 «Education». Arklow.ie The Official Guide to Arklow. Arxivat de l'original el 2011-03-16. [Consulta: 21 maig 2013].

## Enllaços externs

* Web oficial
* Arklow al web de turisme del comtat de Wicklow
* Arklow Virtual Tour Arxivat 2012-06-22 a Wayback Machine.
# Jean-Pierre Romeu

Jean-Pierre Romeu (Tuïr, Rosselló, 15 d'abril de 1948) és un jugador de rugbi a 15 nord-català, de 1,80 metres i 76 kgs. Els seus bigotis li van valdre el sobrenom de gaulois.

## Biografia

Va evolucionar com a mig d'obertura a l'US Carmaux, després a l'AS Montferrand. Va debutar com a internacional en 1972 davant Romania. Va ser el millor realitzador del Torneig de les Cinc Nacions de 1973, i durant molt de temps fou el millor marcador de la selecció francesa, amb 247 punts. Va ser seleccionat 34 cops, d'elles 24 al costat del mig de melé Jacques Fouroux, el seu futur entrenador. Va guanyar el Grand Chelem en 1977, quan fou el millor realitzador francès amb 18 punts.
La seva capacitat per l'esport li va permetre evitar el treball a les mines d'hulla a la seva comarca, a les que estava predestinat. Jugant en el Montferrand, va guanyar el Challenge Yves du Manoir en 1976 (finalista en 1972 i 1979), i va ser finalista del campionat de França en 1978. L'1 de maig de 1980 va participar en el primer partit entre el Barbarians français contra Escòcia a Agen. Els Baa-Baas guanyaren 26 a 22. Es retirà del rugbi en 1981, i jugà el seu darrer partit al Parc des sports Marcel-Michelin el 15 de maig de 1981.
Va obtenir l'Oscar du Midi olympique (millor jugador francès del campionat) en 1974. Georges Raynaud li va consagrar el llibre De la mine au soleil - Jean-Pierre Romeu, éd. Solar, 1977. En 2016 el lloc Rugbyrama el va classificar segon entre els deu millors jugadors de la història de l'ASM Clermont Auvergne.

## Clubs

* US Carmaux de 1967 à 1968
* ASM Clermont de 1968 a 1981

## Palmarès
### En clubs

* Challenge Yves du Manoir en 1976 (finalista en 1972 i 1979),
* finalista del campionat de França en 1978.
* Oscar du Midi olympique (millor jugador francès del campionat) en 1974.

### En selecció

* 34 convocatòries en la Selecció de rugbi XV de França (de 1972 a 1977)
* 265 punts inscrits (record a l'època del millor marcador), i 4 assaigs
* Grand Chelem en 1977
* 5 Torneig de les Cinc Nacions disputats : 1973 (coguanyador de l'edició), 1974, 1975, 1976, 1977.
* 4 torneigs amb la selecció : Sud-àfrica en 1975, Argentina en 1974 i 1977, Estats Units en 1976.

## Referències

* ↑ Jean-Pierre Romeu a universalis.fr
* ↑ Jean-Pierre Romeu se souvient du grand chelem de 1977, a Youtube
* ↑ «Barbarian Rugby Club vs Ecosse». www.barbarianrugbyclub.com. Barbarians français. Arxivat de l'original el 2016-12-24. [Consulta: 19 gener 2019].
* ↑ «Jean-Pierre ROMEU». cybervulcans.net.
* ↑ «Top 14 - ASMCA : le Top 10 des meilleurs joueurs de l'histoire de Clermont». www.rugbyrama.fr. Rugbyrama, 26-05-2016.
# McIntosh (Minnesota)

McIntosh és una població dels Estats Units a l'estat de Minnesota. Segons el cens del 2000 tenia 638 habitants.

## Demografia

Segons el cens del 2000, McIntosh tenia 638 habitants, 262 habitatges, i 160 famílies. La densitat de població era de 248,8 habitants per km².
Dels 262 habitatges en un 24,8% hi vivien nens de menys de 18 anys, en un 48,5% hi vivien parelles casades, en un 9,2% dones solteres, i en un 38,9% no eren unitats familiars. En el 37,8% dels habitatges hi vivien persones soles el 26,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,12 i el nombre mitjà de persones que vivien en cada família era de 2,71.
Per edats la població es repartia de la següent manera: un 18,8% tenia menys de 18 anys, un 4,1% entre 18 i 24, un 17,6% entre 25 i 44, un 24,5% de 45 a 60 i un 35,1% 65 anys o més.
L'edat mediana era de 53 anys. Per cada 100 dones de 18 o més anys hi havia 94 homes.
La renda mediana per habitatge era de 31.328 $ i la renda mediana per família de 38.529 $. Els homes tenien una renda mediana de 31.250 $ mentre que les dones 21.875 $. La renda per capita de la població era de 20.676 $. Entorn del 4,9% de les famílies i el 7,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McIntosh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- McIntosh». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Casa de la Generalitat de Catalunya a Perpinyà

La Casa de la Generalitat a Perpinyà, que cal no confondre amb el Palau de la Generalitat a Perpinyà, és la delegació del govern de la Generalitat de Catalunya a Perpinyà (Rosselló, Catalunya del Nord). Se situa al carrer de la Fusteria, al centre antic de la capital nord-catalana.
Va ser inaugurada al setembre del 2003 pel president Jordi Pujol. Les seves funcions principals són d'ajudar els lligams de tota classe: institucionals, econòmics, lingüístics, culturals, turístics, etc., entre la Catalunya Sud i la Catalunya Nord. Depèn actualment del departament de la Presidència del govern de la Generalitat.
Els directors successius de la Casa de la Generalitat:
* Maryse Olivé (2003-2004)
* Enric Pujol (2004-2005)
* Jordi Fernández-Cuadrench (2005-2010)
* Joan Gaubí (2011-2014)
* Josep Puigbert i Punset (2014-2022)
* Alfons Quera i Carré (2022-)

## Referències

* ↑ «Enric Pujol substitueix Maryse Olivé a la direcció de la Casa de la Generalitat de Perpinyà». VilaWeb, 05-03-2004.

## Enllaços externs

* Casa de la Generalitat de Catalunya a Perpinyà Arxivat 2017-07-03 a Wayback Machine.
# Ve

«Ve» té aquests significats:
* Lingüística: Nom de la lletra V.
* Mitologia escandinava: antic déu escandinau. Vegeu déu Ve.
Viccionari
# Laura Martinozzi

Laura Martinozzi (Fano, Estats Pontificis 27 de maig de 1639 - Roma, 1687) fou una donzella que va esdevenir duquessa consort i regent del Ducat de Mòdena.

## Orígens familiars

Era filla de Geronimo Martinozzi i Laura Margarida Mazzarino i neboda, per línia materna, del Cardenal Mazzarino.

## Núpcies i descendents

Es casà el 13 de febrer de 1655 a la ciutat de Compiègne (Regne de França) amb el futur duc de Mòdena Alfons IV d'Este, fill del duc Francesc I de Mòdena i de Maria Caterina Farnese. D'aquesta unió nasqueren:
* Francesc d'Este (1657-1658).
* Maria de Mòdena (1658-1718), casada el 1673 amb el rei Jaume II d'Anglaterra.
* Francesc II d'Este (1660-1694), duc de Mòdena.

## Regència

A la mort del seu espòs, ocorreguda el juliol de 1662, el seu fill Francesc II d'Este fou nomenat duc de Mòdena amb tan sols dos anys, assumint Laura la seva regència. Des d'aquesta posició intentà recuperar l'economia de l'estat imponent nous impostos, una economia que en aquells moments es trobava a prop del col·lapse.
El 1673 viatjà fins a Londres per ser present en el matrimoni de la seva filla, i al seu retorn el seu fill prengué en solitari les regnes del Ducat de Mòdena. A partir d'aquell moment es distancià del seu fill i s'establí a Roma, on morí el 19 de juliol de 1687. Posteriorment fou enterrada a l'Església de Sant Vicenç de Mòdena.

## Bibliografia

* Alessandro Cont, “Sono nato principe libero, tale voglio conservarmi”: Francesco II d'Este (1660-1694), “Memorie Scientifiche, Giuridiche, Letterarie”, Accademia Nazionale di Scienze Lettere e Arti di Modena, ser. 8, 12 (2009), 2, pp. 407-459.
# Charlestown (Nou Hampshire)

Charlestown és una població dels Estats Units a l'estat de Nou Hampshire. Segons el cens del 2000 tenia 4.749 habitants.

## Demografia

Segons el cens del 2000, Charlestown tenia 4.749 habitants, 1.920 habitatges, i 1.332 famílies. La densitat de població era de 51,2 habitants per km².
Dels 1.920 habitatges en un 30,5% hi vivien nens de menys de 18 anys, en un 55,6% hi vivien parelles casades, en un 0% dones solteres, i en un 30,6% no eren unitats familiars. En el 23,9% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,9.
Per edats la població es repartia de la següent manera: un 24,7% tenia menys de 18 anys, un 6,5% entre 18 i 24, un 27,4% entre 25 i 44, un 27,1% de 45 a 60 i un 14,3% 65 anys o més.
L'edat mediana era de 40 anys. Per cada 100 dones de 18 o més anys hi havia 93 homes.
La renda mediana per habitatge era de 38.024$ i la renda mediana per família de 45.172$. Els homes tenien una renda mediana de 31.010$ mentre que les dones 22.986$. La renda per capita de la població era de 18.654$. Entorn del 3,5% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Charlestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Charlestown». American Fact Finder. Oficina del Cens dels Estats Units, 12-01-2010.
# Nicolas Dewalque

Nicolas Dewalque (20 de setembre de 1945) és un exfutbolista belga.

## Selecció de Bèlgica

Va formar part de l'equip belga a la Copa del Món de 1970.

## Referències

* ↑ «Royal Belgian Football Association: Number of caps». Arxivat de l'original el 2012-03-20. [Consulta: 16 gener 2018].
* ↑ Nicolas Dewalque Fitxa i estadístiques a la FIFA
# Makrai

Makrai fou un estat tributari protegit a les Províncies Centrals avui Madhya Pradesh enclavat al districte d'Hoshangabad amb una superfície de 401 km²; estava a la vall del Narbada en terrenys fèrtils però també amb molta zona alta de les muntanyes Satpura de poc aprofitament agrícola si bé almenys tenien abundància de fusta. La capital era a Makrai a 22° 04′ N, 77° 07′ E﻿ / ﻿22.067°N,77.117°E﻿ / 22.067; 77.117 amb un antiga fortalesa, situada a 25 km de Bhiringi i a 30 d'Harda. La població de l'estat era de 16.764 persones el 1881 i de 13.025 persones el 1901; el nombde de pobles era de 59. La població era en majoria gonds i korkus. Els ingressos el 1904 s'estimaven en 62.000 rúpies però les despeses eren de 64.000.
La família reial eren gonds que antigament haurien governat sobre tot el tahsil d'Harda si bé no hi ha proves històriques que demostrin aquesta pretensió; al segle XVIII els Sindhia i el peshwa van privar a Makrai de les comarques forestals de Kalibhit i Charwa. Va passar a protectorat britànic però va quedar lliure de tribut. Lachi Shah va pujar al tron el 1866 però el 1890 els britànics van agafar el control per mala administració si bé només per tres anys, retornant el poder al raja el 1893 però a condició de nomenar un diwan (ministre) aprovat pel cap comissionat.
La bandera de l'estat era triangular safra. Formava un triangle rectangle amb l'altura al pal i la base format la part inferior.

## Llista de rages

* Makrand Shah 1663 - ?
* Desconeguts ?-?
* Fateh Shah ?-1749
* Birj Kune 1749 - ?
* Dhar Shah ? - 1765
* Bharat Shah 1765 - ?
* Udai Shah ?
* Desconeguts ? -1832
* Devi Shah 1832 - 1866
* Lachhu Shah 1866 - 1911
* Chhatrasal Shah 1911 - 1918
* Drigpal Shah 1918 - 1929 (nascut 1918, va pujar al tron amb 1 mes i 6 dies)
* Todar Shah 1929 - 1948

## Referències

* Worldstatesmen
* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.